| *Cronobacter* |
| --- |
|  |
| Clasificación científica |
| 

|  |  |
| --- | --- |
| Dominio: | Bacteria |
| Filo: | Proteobacteria |
| Clase: | Gammaproteobacteria |
| Orde: | Enterobacteriales |
| Familia: | Enterobacteriaceae |
| Xénero: | ***Cronobacter***(Iversen *et al.* 2008) (Joseph *et al.* 2011) |

 |
| Species |
| *C. sakazakii*
*C. malonaticus*
*C. turicensis*
*C. muytjensii*
*C. dublinensis*
*C. universalis*
*C. condimenti* |

***Cronobacter*** é un xénero de bacterias gramnegativas, anaerobias facultativas, oxidase-negativas, catalase-positivas, con forma de bacilo da familia Enterobacteriaceae, que poden causar diversas doenzas infecciosas (bacteremias) en humanos. En xeral son mótiles, reducen o nitrato, usan citrato, hidrolizan esculina e arxinina, e son positivas para descarboxilación da L-ornitina. Producen ácido a partir da D-glicosa, D-sacarosa, D-rafinosa, D-melibiosa, D-celobiosa, D-manitol, D-manosa, L-ramnosa, L-arabinosa, D-trehalosa, galacturonato e D-maltosa. 
As *Cronobacter* spp. son xeralmente positivas para a produción de acetoína (proba de Voges–Proskauer) e negativas para a proba do vermello de metilo, que detecta 2,3-butanodiol en vez dunha fermentación ácida mixta.

A especie tipo do xénero é *Cronobacter sakazakii* comb. nov. Secuenciouse e anotouse o xenoma dunha cepa de *Cronobacter sakazakii* (BAA-894). De acordo cunha análise de secuencia multilocus (MLSA) o xénero orixinouse hai ~40 millóns de anos, e a especie máis importante clinicamente, *C. sakazakii*, estaba individualizada hai uns ~15-23 millóns de anos. 
.

Importancia médica
------------------

Todas as especies de *Cronobacter*, agás *C. condimenti*, foron ligadas retrospectivamente a casos clínicos de infeccións en adultos ou nenos pequenos. A maioría dos casos de infección por *Cronobacter* ocorren en adultos, xeralmente son bacteremias que non foron estudadas en detalle. Porén, a maioría das infeccións en neonatos e nenos pequenos foron asociadas con *C. sakazakii* e recibiron considerable atención. Ademais, *Cronobacter* spp. están asociados con bacteremias neonatais, meninxites e enterocolite necrotizante. Porén, a tipificación de secuencias multilocus  mostra que a maioría dos casos deste tipo de meninxite neonatal nos pasados 30 anos, en 6 países foron asociados con só unha liñaxe xenética da especie *Cronobacter sakazakii* chamada "Secuencia Tipo 4" ou "ST4", e, por tanto, este clon parece ser moi preocupante como causante de infeccións infantís.

Taxonomía
---------

*Cronobacter* foi proposto como xénero en 2007 para aclarar as relacións taxonómicas dos biogrupos que se encontraron entre as cepas de *Enterobacter sakazakii*. Esta proposta foi publicada validamente en 2008 con 5 especies e 3 subespecies. A definición do xénero revisouse en 2012 coa designación de sete especies. Esta revisión utilizou datos dos sete loci MLST para definir dúas novas especies; *C. universalis* e *C. condimenti*.
.
A análise xenética e bioquímica mostrou máis recentemente que *Cronobacter turicensis* non é realmente unha especie membro de *Cronobacter* e propúxose para ela o novo xénero *Siccibacter*.

Etimoloxía
----------

O nome *Cronobacter* procede do nome do personaxe mitolóxico grego *Cronos* (Κρόνος), un titán que devoraba os seus fillos cando nacían, e da terminación neolatina *bacter*, bastonciño, xa que é unha bacteria que causa enfermidades nos neonatos.

Notas
-----

1. 1 2  
Iversen, C; et al. (2008). "*Cronobacter* gen. nov. a new genus to accommodate the biogroups of *Enterobacter sakazakii*, and proposal of *Cronobacter sakazakii* gen. nov. comb. nov. *C. malonaticus* sp. nov. *C. turicensis* sp. nov. *C. muytjensii* sp. nov. *C. dublinensis* sp. nov. *Cronobacter* genomospecies 1, and of three subspecies, *C. dublinensis* sp. nov. subsp. *dublinensis* subsp. nov. *C. dublinensis* sp. nov. subsp. *lausannensis* subsp. nov. and *C. dublinensis* sp. nov. subsp. *lactaridi* subsp. nov.". *IJSEM* **58** (6): 1442–1447. PMID 18523192. doi:10.1099/ijs.0.65577-0.
2. ↑  
Joseph, S; et al. (2011). "*Cronobacter condimenti* sp. nov. isolated from spiced meat and *Cronobacter universalis* sp. nov. a novel species designation for *Cronobacter* sp. genomospecies 1, recovered from a leg infection, water, and food ingredients". *IJSEM*. doi:10.1099/ijs.0.032292-0.
3. ↑  
Kucerova, E; et al. (2010). "Genome sequence of *Cronobacter sakazakii* BAA-894 and comparative genomic hybridization analysis with other *Cronobacter* species". *PLoS ONE* **5** (3): e9556. doi:10.1371/journal.pone.0009556.
4. 1 2  Joseph, E; et al. (2012). "Diversity of the *Cronobacter* genus as revealed by multi locus sequence typing". *J Clin Microbiol* **50** (9): 3031–3039. doi:10.1128/JCM.00905-12.
5. ↑  
Kucerova, E; et al. (2011). "*Cronobacter*: diversity and ubiquity". *Quality Assurance and Safety of Foods and Crops* **3** (3): 104–122. doi:10.1111/j.1757-837X.2011.00104.x.
6. ↑  
Baldwin, A; et al. (2009). "Multilocus sequence typing of *Cronobacter sakazakii* and *Cronobacter malonaticus* reveals stable clonal structures with clinical significance which do not correlate with biotypes". *BMC Microbiology* **9**: 223. doi:10.1186/1471-2180-9-223.
7. ↑  Joseph, S; Forsythe, JS (2011). "Association of *Cronobacter sakazakii* ST4 with neonatal infections". *Emerging Infectious Diseases* **17** (9): 1713. doi:10.3201/eid1709.110260.
8. ↑  
Iversen, C; et al. (2007). "The taxonomy of *Enterobacter sakazakii*: proposal of a new genus *Cronobacter* gen. nov. and descriptions of *Cronobacter sakazakii* comb. nov. *Cronobacter sakazakii* subsp. *sakazakii*, comb. nov. *Cronobacter sakazakii* subsp. *malonaticus* subsp. nov. *Cronobacter turicensis* sp. nov. *Cronobacter muytjensii* sp. nov. *Cronobacter dublinensis* sp. nov. and *Cronobacter* genomospecies 1". *BMC Evol. Biol.* **7**: 64. PMC 1868726. PMID 17439656. doi:10.1186/1471-2148-7-64.

Véxase tamén
------------

### Ligazóns externas

* 1st International Conference on Cronobacter

|  |  |
| --- | --- |
| Control de autoridades | 
* Wd: Q311419
* MAG: 2779786565

 |

|  |  |
| --- | --- |
| Identificadores taxonómicos | 
* EOL: 10638765
* GBIF: 4885698
* IRMNG: 1274166
* ITIS: 956998
* NCBI: 413496

 |

|  |  |
| --- | --- |
| Identificadores | 
* MeSH: D059126
* UMLS: C1894384

 |